Реванш за Кралския флот е сражението при Фолкландските острови на 8 декември 1914. Този път немските кораби трябва да приемат безнадежния за тях бой с линейните крайцери на англичаните. Германските кораби не успяват да избягат от противника, нито да го отблъснат, и след упорито сражение са потопени. Това сражение ясно показва колосалната разлика в боя между броненосните и линейните крайцери. Съвременниците го описват като сражение между „джуджета“ и „великани“.